

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

**OPĆINA SVETI KRIŽ ZAČRETJE**

**OIB: 18648820219**

**RKP: 37700**

**IBAN: HR0423600001843000007**

**BILJEŠKE UZ KONSOLIDIRANO FINANCIJSKO IZVJEŠĆE**

**ZA RAZDOBLJE OD 01.01.-30.06.2022.**

Konsolidirani financijski izvještaj Općine Sveti Križ Začretje obuhvaća financijski izvještaj Općine Sveti Križ Začretje te financijske izvještaje proračunskih korisnika Općinske knjižnice i čitaonice Sveti Križ Začretje i Dječjeg vrtića Sveti Križ Začretje.

1. **OBRAZAC PRORAČUNA -PR – RAS**

Obrazac PR-RAS sadrži sve naplaćene prihode i izvršene rashode Općine Sveti Križ Začretje i proračunskih korisnika Općinske knjižnice i čitaonice Sveti Križ Začretje i Dječjeg vrtića Sveti Križ Začretje za razdoblje od 01.01. do 30.06.2022. godine. Ukupni prihodi su ostvareni u iznosu od 15.218.460,29 kn, a rashodi u iznosu od 7.228.726,30 kn. Razlika između prihoda i rashoda (VIŠAK) iznosi 7.989.733,99 kn.

|  |  |
| --- | --- |
| **6362** | odnosi se na kapitalne pomoći proračunskim korisnicima iz proračuna koji im nije nadležan te se u konkretnom slučaju na istome kontu evidentirana sredstva Ministarstva kulture i medija u iznosu od 20.000,00 kn za nabavu knjiga proračunskog korisnika Općinske knjižnice i čitaonice Sveti Križ Začretje |
| **6526** | sredstva na ovome računu odnose se na ostale nespomenute prihode u kategoriju kojih se ubrajaju prihodi proračunskog korisnika Dječji vrtić Sveti Križ Začretje koji se evidentiraju na osnovi plaćanja dijela ekonomske cijene usluge predškolskog obrazovanja od strane roditelja djece polaznika dječjeg vrtića te članarina koju ubire Općinska knjižnica i čitaonica Sveti Križ Začretje |
| **31** | sadrži rashode za zaposlene u Jedinstvenom upravnom odjelu Općine Sveti Križ Začretje te proračunskim korisnicima gdje bilježimo blagi rast u odnosu na prethodno razdoblje zbog dodatnog zapošljavanja u Dječjem vrtiću Sveti Križ Začretje, ali i zbog dugotrajnog bolovanja djelatnika u Općinskoj knjižnici i čitaonici |
| **4227** | sadrži rashode za nabavu uređaja, strojeva i opreme za ostale namjene gdje je evidentiran ugrađeni videonadzor na zgradu Dječjeg vrtića Sveti Križ Začretje te je montirano 5 klima uređaja shodno čemu su sredstva na predmetnom kontu znatno veća u odnosu na isto razdoblje prošle godine |

Rashodovni dio obrasca sadrži materijalne rashode, financijske rashode te rashode za nabavu nefinancijske imovine proračunskih korisnika koji nisu financirani iz općeg proračuna, već su financirana vlastitim sredstvima istih. Kod Općinske knjižnice i čitaonice Sveti Križ Začretje su to troškovi nabave nove književne građe te troškovi platnog prometa. Dječji vrtić Sveti Križ Začretje vlastitim sredstvima financira pretežito materijalne rashode kao što su troškovi režija, troškovi nabave materijala, namirnica i sirovina za rad kuhinje, troškova nabave didaktičkog i ostalog materijala, te troškove nabave nefinancijske imovine.

1. **OBRAZAC OBVEZA**

|  |  |
| --- | --- |
| **V001** | prikazuje stanje obveza Općine zajedno s proračunskim korisnicima na dan 01. siječnja 2022. godine te su iste iznosile 7.716.228,69 kn |
| **V006** | sadrži stanje obaveza na kraju izvještajnog razdoblja, koje iznosi 8.067.535,02 kn, a sastoji se od 7.848.047,35 kn nedospjelih obveza i 219.487,67 kn dospjelih obveza |

Konsolidirani financijski izvještaj sadrži obveze stvorene između Općine i proračunskih korisnika, odnosno obveze koje se u izvještaju prikazuju zbirno u kategoriji međusobne obveze subjekata općeg proračuna, koje se u konkretnom slučaju odnose na obveze za povrat u proračun sredstava koja refundira HZZO za bolovanje iznad 42 dana za djelatnike Dječjeg vrtića Sveti Križ Začretje i Općinske knjižnice i čitaonice Sveti Križ Začretje.

1. **PREGLED UGOVORENIH OBVEZA I SUDSKIH SPOROVA**

Općina Sveti Križ Začretje zajedno sa svojim proračunskim korisnicima nema nikakvih ugovornih obveza (dana kreditna pisma, hipoteke i slično) niti vodi bilo kakav sudski spor.

Sveti Križ Začretje, 13.07.2022.

BILJEŠKE SASTAVIO ODGOVORNA OSOBA

*Goran Roginić mag.oec Marko Kos dipl.oec*